অসীম কামাল
মোহাম্মদ অসীম কামাল (উর্দু: عاصم کمال‎‎; জন্ম: ৩১ মে ১৯৭৬ সালে করাচিতে) একজন পাকিস্তানি প্রাক্তন ক্রিকেটার যিনি ২০০৩ থেকে ২০০৫ সালের মধ্যে পাকিস্তান জাতীয় ক্রিকেট দলের হয়ে খেলেছেন। তিনি টেস্ট অভিষেকের সময় দক্ষিণ আফ্রিকার বিপক্ষে ৯৯ রান করেছিলেন। কামাল তার অভিষেকের পর থেকে ১২ টি টেস্ট (২০ ইনিংস) খেলেছেন। কামাল অস্ট্রেলিয়ার বিপক্ষে ৮৭ এবং ভারতের বিপক্ষে ৯১ ও ৭৩ রান করেছেন। কামাল ৮ টি হাফ-সেঞ্চুরিও করেছেন। তিনি ১০ টি ক্যাচও নিয়েছেন।